[{"text_idx": "#000001", "text": "Ludoviko Zamenhof \u2013 biografio \u2013 ligilo\n\u201eJe\u0328zyk mie\u0328dzynarodowy. Przedmowa i podre\u0328cznik kompletny\u201d (reprint)"}, {"text_idx": "#000007", "text": "Alvoko al partopreno en la 74-a okazigo de la Belartaj Konkursoj de UEA en 2023"}, {"text_idx": "#000008", "text": "pro la 73-a okazigo de la Belartaj Konkursoj (BK) en 2022, ilia nombro plenigas nin de g\u0302ojo\u201d, diras Miguel Gutie\u0301rrez Adu\u0301riz, Sekretario de la Belartaj Konkursoj de UEA. \u201cTemas ja pri la dua plej alta (173 verkoj) en la historio de BK ekde la jaro 1972, kiam tia donitaj\u0302o komencis registrig\u0302i. Se konsideri, ke pasintjare, kiam tiu nombro absolute rekordis (186 verkoj), la limdato por sendo de konkursaj\u0302oj ricevis unumonatan prokraston (kutime oni akceptas ilin g\u0302is la 31-a de marto), nia grado de kontenteco ec\u0302 plialtig\u0302is\u201d."}, {"text_idx": "#000009", "text": "\u201cAlia fakto, kiu nin tre g\u0302ojigas, estas tio, ke konkursanto jam partopreninta en aliaj okazigoj de BK fine ricevis la unuan premion en la celita branc\u0302o. Aliaj, plurtalentaj, ricevis premiojn en diversaj branc\u0302oj. Triaj provis esplori neniam g\u0302is tiam pritraktitan g\u0302enron kaj premiig\u0302is... Plie, nin aparte kontentigas la dinamikeco kaj tujeco konstatitaj rilate al muzikigo de kelkaj el la konkursaj\u0302oj en la branc\u0302o Kantoteksto, ne c\u0302iuj nepre ricevintaj la unuan premion\u201d."}, {"text_idx": "#000010", "text": "Per tiuj vortoj la Sekretario de la Belartaj Konkursoj de UEA, krom esprimi la grandan g\u0302ojon tiukau\u0306ze spertitan de la gvida BK-skipo, alvokas c\u0302iujn beletremulojn kandidatigi verkojn al la 74-a okazigo de BK por ec\u0302 superi la pasintjarajn rekordajn nombrojn da konkursaj\u0302oj, partoprenante per altkvalitaj verkoj en BK-2023."}, {"text_idx": "#000011", "text": "La rezultojn oni anoncos kadre de la 108-a Universala Kongreso de Esperanto en Torino, Italio (plej favorpreze alig\u0302u g\u0302is la 31-a de decembro 2022: uk.esperanto.net/2023). Partopreno tamen estas libera al c\u0302iuj kaj ne ligita al alig\u0302o al la UK. La konkursaj\u0302oj devas esti neniam antau\u0306e publikigitaj en ajna formo, krom en la branc\u0302o Infanlibro de la Jaro. Oni rajtas sendi maksimume tri konkursaj\u0302ojn por sama branc\u0302o au\u0306 subbranc\u0302o. Endas sekvi jenajn regulojn:"}, {"text_idx": "#000016", "text": "Teatraj\u0302o, subbranc\u0302o Monologo (unupersona teatraj\u0302o) au\u0306 Skec\u0302o (unu- au\u0306 divers-persona): dau\u0306ro inter 10 kaj 15 minutoj. La unua premio nomig\u0302as Premio Mari\u0301a Cuevas."}, {"text_idx": "#000017", "text": "Eseo: teme ligita kun Esperanto au\u0306 kun la kongresa temo, proksimuma longo 400 x 65 karaktroj (deko da pag\u0302oj). La unua premio nomig\u0302as Premio Luigi Minnaja."}, {"text_idx": "#000018", "text": "Infanlibro de la Jaro: originala au\u0306 tradukita libro por infanoj presforme aperinta en 2022. Aljug\u0302ata estas nur unu premio."}, {"text_idx": "#000020", "text": "La absoluta limdato por ricevo de konkursaj\u0302oj estas la 31-a de marto 2023."}, {"text_idx": "#000021", "text": "Oni sendu po unu tajpitan ekzempleron de c\u0302iu konkursaj\u0302o \u2013 krom en la branc\u0302o Infanlibro de la Jaro \u2013 al Belartaj Konkursoj de UEA, c\u0302e Miguel Gutie\u0301rrez Adu\u0301riz, prefere retpos\u0302te al unu el la jenaj adresoj: ; ; au\u0306, se tio ne eblas, papere al la adreso: los Coteros 1-C, 2 Izda, 390600 Muriedas; Cantabria; Hispanio, indikante la elektitan pseu\u0306donimon por gardi la anonimecon de la au\u0306toro. Por la branc\u0302o Infanlibro oni sendu unu ekzempleron de la koncerna libro al la adreso de Miguel Gutie\u0301rrez Adu\u0301riz kaj tri ekzemplerojn al Centra Oficejo de UEA, Nieuwe Binnenweg 176, NL-3015 BJ Rotterdam, Nederlando, kun noto, ke temas pri kandidatigo de la libro al tiu c\u0302i branc\u0302o."}, {"text_idx": "#000022", "text": "Premioj: En la branc\u0302oj Poezio, Prozo, Teatraj\u0302o kaj Eseo: unua premio 260 \u20ac, dua premio 182 \u20ac, tria premio 104 \u20ac. En la branc\u0302o Infanlibro de la Jaro 546 \u20ac. En la branc\u0302oj Mikronovelo kaj Kantoteksto, kaj en la subbranc\u0302o Monologo au\u0306 Skec\u0302o: unua premio 100 \u20ac, dua premio 25 \u20ac, tria premio 25 \u20ac. Cetere, la teksto ricevinta la unuan premion en la branc\u0302o Kantoteksto estos muzikigita kaj la rezulta kanto estos diskonigita en ludado fare de kantisto au\u0306 kantogrupo."}, {"text_idx": "#000025", "text": "Rdzenie z pierwszego s\u0142ownika \u201c kompat\u2606 - wspo\u0301\u0142czuwac\u0301 \u201d S\u0302ang\u0302u la lingvon Esperanto EO Polski PL\nAnonco W wybrane czwartki w Gazecie Wyborczej oraz Rzeczpospolitej moz\u0307na znalez\u0301c\u0301 zaproszenie do nauki esperanta. \u2013> Wie\u0328cej o moz\u0307liwos\u0301ciach nauki po kliknie\u0328ciu w ten link. <\u2013\nSubtenas nin (Wspiera nas)Rekomenditaj pag\u0302oj"}, {"text_idx": "#000026", "text": "W wybrane czwartki w Gazecie Wyborczej oraz Rzeczpospolitej moz\u0307na znalez\u0301c\u0301 zaproszenie do nauki esperanta. \u2013> Wie\u0328cej o moz\u0307liwos\u0301ciach nauki po kliknie\u0328ciu w ten link. <\u2013"}]